
Παγκύπριος Διαγωνισμός BEBRAS για Μαθητές & Μαθήτριες Γυμνασίου   
 
Αξιότιμε Διευθυντή/Αξιότιμη Διευθύντρια, σας χαιρετούμε από τον Κυπριακό Σύνδεσμο Πληροφορικής.

Σας ενημερώνουμε για τον Παγκύπριο Διαγωνισμό Υπολογιστικής Σκέψης BEBRAS (www.bebras.org.cy ) που διοργανώνεται από το Σύνδεσμο μας σε συνεργασία με το Σύνδεσμο Καθηγητών Πληροφορικής (ΣΥ.ΚΑ.Π.) και έχει εγκριθεί από το Υπουργείο Παιδείας Αθλητισμού και Νεολαίας.
 
Δείτε την προκήρυξη για το γυμνάσιο και την έγκριση του ΥΠΑΝ  για όλες τις δράσεις του Συνδέσμου.
 
Ο πρώτος γύρος του διαγωνισμού θα διεξαχθεί μέσω του διαδικτύου κατά την περίοδο 5 - 23 Δεκεμβρίου 2026 και απαιτείται εγγραφή το αργότερο μέχρι την Τετάρτη 2 Δεκεμβρίου 2026. Ο διαγωνισμός προσφέρεται δωρεάν στα παιδιά και κατά την πιο πάνω περίοδο οι ενδιαφερόμενοι/ες μαθητές/μαθήτριες θα μπορούν να τον εκτελέσουν είτε από το σχολείο είτε από το σπίτι τους. Σημειώνεται ότι δεν απαιτείται οποιαδήποτε γνώση πληροφορικής ή της ύλης του σχολείου για συμμετοχή στο διαγωνισμό.

Θα το εκτιμήσουμε ιδιαίτερα αν ενημερώσετε τους μαθητές και μαθήτριες του σχολείου σας για αυτόν το μοναδικό και διασκεδαστικό διαγωνισμό και τους/τις ενθαρρύνετε να εγγραφούν και να συμμετέχουν. Η εγγραφή μπορεί να γίνει είτε από τα παιδιά κατευθείαν, είτε, κατά προτίμηση, μέσω των εκπαιδευτικών ή μέσω των γονέων/κηδεμόνων τους. Στην ιστοσελίδα της διοργάνωσης στο www.bebras.org.cy υπάρχουν πλήρεις λεπτομέρειες καθώς επίσης δειγματικοί διαγωνισμοί για εξάσκηση και προετοιμασία των ενδιαφερομένων.

Είμαστε στη διάθεση σας για διευκρινήσεις και περισσότερες πληροφορίες και σας ευχαριστούμε για τη συμβολή σας στην επιτυχία της  διοργάνωσης. Παρακαλώ μη διστάσετε να επικοινωνήσετε με την κυρία Χριστίνα Παπαμιλτιάδου στο τηλέφωνο 22460680 και στο c_papamiltiadou@ccs.org.cy και info@ccs.org.cy.
 
Με εκτίμηση και φιλικούς χαιρετισμούς,
Δρ. Πανίκος Μασούρας
 


